Na osnovu člana 25. stav 1. Zakona o Fondu za zaštitu okoliša Hercegovačko - neretvanskog kantona (''Službene novine HNK'' broj: 6/12), člana 36. Statuta Fonda za zaštitu okoliša Hercegovačko - neretvanskog kantona (''Službene novine HNK'', broj: 9/12), člana 6. Pravilnika o postupku objavljivanja konkursa i o odlučivanju o odabiru korisnika sredstava Fonda, broj: UO-03-6/13 od 3.7.2013. godine, Programa utroška finansijskih sredstava s ekonomskog konta 614 000, utvrđenih finansijskim planom za 2017. godinu, broj: UO-25-4/16 od 25.10.2016. godine, te na osnovu Odluke privremenog Upravnog odbora broj: PUO-2-7/17 od 24.05.2017. godine, Fond za zaštitu okoliša Hercegovačko - neretvanskog kantona raspisuje

**JAVNI KONKURS**

**za korištenje sredstava Fonda radi sufinansiranja projekata u oblasti energetske efikasnosti i korištenja obnovljivih izvora energije**

1. **Predmet**

Predmet javnog konkursa je prikupljanje prijava za sufinansiranje projekata s ciljem **povećanja energetske efikasnosti i podsticanja korištenja obnovljivih izvora energije**:

1. Projekti iz oblasti povećanja energetske efikasnosti,
2. Projekti iz oblasti korištenja obnovljivih izvora energije.
3. **Opis**

**LOT 1. Projekti iz oblasti povećanja energetske efikasnosti**

* 1. **Zamjena postojećih otvora novim otvorima (prozori i vrata)**

Fond će sufinansirati isključivo nabavku i ugradnju otvora (prozori i vrata).

* 1. **Zamjena postojećih kotlova ili peći za centralno grijanje**

Zamjena postojećih kotlova ili peći za centralno grijanje kojima je energent lož ulje ili električna energija kotlovima ili pećima kojima je energent prirodni plin, ukapljeni naftni plin ili biomasa. Fond će sufinansirati isključivo nabavku i ugradnju kotlova ili peći.

* 1. **Zamjena postojeće ili postavljanje po prvi put vanjske termoizolacije**

Zamjena postojeće ili postavljanje nove vanjske termoizolacije.

* 1. **Zamjena postojećih ili ugradnja po prvi put niskoenergetskih uređaja za klimatizaciju, hlađenje ili ventilaciju**

Zamjena postojećih ili ugradnja po prvi put niskoenergetskih uređaja za klimatizaciju, hlađenje ili ventilaciju koji u svom radu ne koriste freon ili neki drugi plin. Fond će sufinansirati isključivo nabavku i ugradnju uređaja.

* 1. **Zamjena postojeće standardne unutrašnje rasvjete LED rasvjetom**

Zamjena postojeće standardne unutrašnje rasvjete LED rasvjetom. Fond će sufinansirati isključivo nabavku i ugradnju LED rasvjete.

* 1. **Zamjena postojeće standardne vanjske rasvjete LED rasvjetom ili postavljanje prvi put rasvjete**

Zamjena postojeće standardne vanjske rasvjete LED rasvjetom ili postavljanje prvi put rasvjete.

Fond će sufinansirati isključivo nabavku i ugradnju LED vanjske rasvjete pod uslovom da se osvjetljavaju vanjske površine koje koriste ili kojima upravljaju javne ustanove.

**LOT 2. Projekti iz oblasti korištenja obnovljivih izvora energije (OIE)**

**2.1. Projekti iz oblasti korištenja energije sunca**

Projekti iz oblasti korištenja energije sunca u javnim objektima na području HNK čiji su vlasnici ili ih koriste za obavljanje svoje djelatnosti, ili za koji imaju ugovor o zakupu ili korištenju.

Fond će sufinansirati isključivo nabavku i ugradnju solarnih panela (rebrasti ili ravni).

1. **Finansijska sredstva**

Na osnovu ovog Javnog konkursa Fonda za zaštitu okoliša HNK, maksimalan iznos dodijeljenih sredstava po pojedinom projektu može biti 10.000,00 KM.

Odobreni iznos sredstava ne može biti veći od 40% vrijednosti predloženog projekta.

Dokazi o izvršenom plaćanju iz prethodnog stava kumulativno su:

* Faktura (račun), original ili ovjerena kopija,
* Fiskalni račun sa kojeg je vidljivo da je plaćeno virmanom, original ili ovjerena kopija,
* Uplatnica, original ili ovjerena kopija,
* Izvod iz banke, original ili ovjerena kopija,
* Kompletna dokumentacija o provedenom postupku u skladu sa ZJN.

Trajanje projekta ne može biti duže od 12 mjeseci od dana potpisivanja ugovora.

Dokazi o izvršenom plaćanju ne mogu biti stariji od datuma potpisa ugovora.

1. **Korisnici sredstava koji imaju pravo na podnošenje prijava**

Pravo učešća imaju na oba LOT-a ustanove koje su registrovane pri Ministarstvu obrazovanja, nauke, kulture i sporta HNK za obavljanje procesa osnovnog i srednjeg obrazovanja.

1. **Uslovi koje korisnici sredstava moraju ispuniti**

Korisnici kojima se dodjeljuju finansijska sredstva moraju ispunjavati sljedeće uslove:

* da imaju sjedište na teritoriji Bosne i Hercegovine;
* da je prijava poslana u propisanom roku;
* da je prijava poslana na propisanim obrascima;
* da uredno podmiruju svoje javne obaveze;
* da ulažu vlastita sredstva u projekte;

|  |
| --- |
|  |

* da prihvate uslove zajedničkog sudjelovanja u sufinansiranju projekata za koje se odobravaju sredstva Fonda propisana općim aktima Fonda;
* da zaključe ugovor sa Fondom o zajedničkom ulaganju u projekat za koje se odobravaju sredstva Fonda.
1. **Pravo na razmatranje ne ostvaruju:**
* Ogranci, podružnice i slični organizacijski oblici koji nisu registrovani kao zasebna pravna lica,
* Aplikanti čiji je jedan od osnivača politička stranka,
* Aplikanti koji su uključeni u projekat Svjetske banke ''Energetska efikasnost u BiH'' putem Vlade HNK.
1. **Osnovni kriteriji za odabir projekata i dodjelu sredstava**
* pripremljenost projekata, programa ili sličnih aktivnosti za koje je raspisan konkurs (pripremljenosti stručne i tehničke dokumentacije, stepen spremnosti za početak radova, visina vlastitih sredstava korisnika),
* stepen povoljnog uticaja na okoliš,
* kvaliteta ponuđenog tehnološkog rješenja,
* stepen ugroženosti okoliša na području gdje bi se implementirao program, projekt ili slična aktivnost,
* finansijska sposobnost korisnika sredstava na ulaganja i povrat sredstva, ako je povrat sredstava ugovoren.
1. **Dostavljanje prijava projekata**

Projekti za dodjelu sredstava Fonda prijavljuju se ispunjavanjem odgovarajućeg obrasca.

Jedan aplikant može dostaviti samo jedan projekat u suprotnom ni jedan projekat neće se uzeti u razmatranje.

Dokumentacija za učešće sastoji se od obaveznog i neobaveznog dijela.

1. **Dokumentacija za učešće:**

Svi aplikanti moraju svoje projekte prijaviti na propisanim obrascima, koji se mogu preuzeti na službenoj web stranici Fonda: [www.fzohnz-k.ba](http://www.fzohnz-k.ba/).

**Obavezna dokumentacija za sve podnosioce prijave:**

1. U potpunosti i ispravno popunjen obrazac prijave projekta na Javni konkurs, numerisan, parafiran, ovjeren i čvrsto uvezan, a priloženi dokumenti poredani prema redosljedu kako su navedeni u narednim tačkama (od 2. do 10.)
2. Dokaz o registraciji kod nadležnog organa - aktuelni izvod iz sudskog registra koji ne smije biti stariji od datuma objave Javnog konkursa.
3. Ovjerena kopija uvjerenja o poreznoj registraciji (identifikacijski broj: ID broj), izdata od Poreske uprave, koja ne može biti starija od datuma objave Javnog konkursa
4. Uvjerenje o potpuno izmirenim svim vrstama obaveza zaključno sa datumom maksimalno 60 dana prije objave Javnog konkursa – direktni porezi i doprinosi (PIO/MIO i zdravstveno osiguranje), izdato od Poreske uprave i koje ne može biti starije od datuma objave Javnog konkursa,
5. Izjava aplikanta o namjenskom utrošku sredstava koja se može preuzeti na web stranici Fonda,ovjerena u organu uprave ili kod notara,
6. Izjava o visini sredstava s kojima će korisnik ili drugi zainteresovani subjekt učestvovati u sufinansiranju realizacije dijela projekta koji predlažu za zajedničko finansiranje korisnika i Fonda za zaštitu okoliša HNK koja se može preuzeti na web stranici Fonda, ovjerena u organu uprave ili kod notara,
7. Izjavu o spremnosti dostavljanja instrumenta osiguranja u skladu sa zaključenim ugovorom koja se može preuzeti na web stranici Fonda, ovjerenu u organu uprave ili kod notara,
8. Potvrda o otvorenom bankovnom računu u konvertibilnim markama izdata od banke, koja ne može biti starije od datuma objave Javnog konkursa,
9. Premjer i predračun radova,
10. Potpisana biografija voditelja/voditeljice projekta.

**Svi traženi dokumenti trebaju biti original ili ovjerena kopija.**

**Ovjerene kopije ne mogu biti starije od datuma objave javnog poziva.**

1. **Neobavezna dokumentacija:**
2. Pisma preporuke (npr. jedinica lokalne samouprave i/ili regionalne samouprave, ministarstava, institucija u zemlji i inostranstvu, drugih donatora),
3. Publikacije, prezentacije, novinski članci te ostali materijali koji prikazuju rad aplikanta i u neposrednoj su vezi sa prijavom projekta.
4. **Vrednovanje projekata**

Prijave projekata koje ne zadovoljavaju formalno - pravne kriterije propisane ovim Javnim konkursom (zakašnjele prijave, prijave koje ne sadrže svu konkursom propisanu dokumentaciju ili prijave podnesene na neki drugi način odnosno suprotno uslovima iz ovog Javnog konkursa), neće se razmatrati, o čemu će aplikanti biti pismeno obaviješteni.

Odluku o prihvatanju projekata po podnesenim prijavama na ovaj Javni konkurs, donosi Upravni odbor Fonda na prijedlog direktora Fonda, a sve na osnovu Izvještaja o provedenom Javnom konkursu te ocjeni projekata kojima se utvrđuju prioriteti u odabiru prijava od strane Komisije za provođenje Javnog konkursa.

Rezultati Javnog poziva o izboru korisnika sredstava bit će objavljeni na službenoj web stranici Fonda: www.fzohnz-k.ba, u roku od 15 dana od dana donošenja odluke Upravnog odbora.

U skladu sa odredbama opštih akata Fonda *Pravilnika o uslovima i načinu dodjeljivanja sredstava Fonda Pravilnika o mjerilima za ocjenjivanje zahtjeva za dodjelu sredstava Fonda*  i *Pravilnika o postupku objavljivanja konkursa i odlučivanju o odabiru korisnika sredstava Fonda*, sklopljenim ugovorom utvrdit će se međusobna prava i obveze Fonda i korisnika sredstava a naročito:

* Iznos odobrenih sredstava,
* Uslovi i način korištenja dodijeljenih sredstava,
* Vremenski rok za realizaciju projekta,
* Način praćenja i kontrole namjenskog trošenja dodijeljenih sredstava, kao i
* Ostala međusobna prava i obaveze.
1. **Opće odredbe**

Obrasci za prijavu po ovom Javnom konkursu se mogu preuzeti na službenoj web stranici Fonda: [www.fzohnz-k.ba](http://www.fzohnz-k.ba).

Ovaj Javni konkurs objavljuje se u „Službenim novinama HNK“, dnevnim listovima „Oslobođenje“ i „Večernji list“ i na web stranici Fonda.

Prijava za učestvovanje u Javnom konkursu s obaveznom dokumentacijom (navedenom unutar odgovarajućeg obrasca) dostavlja se, **u jednom originalu i jednoj kopiji** u zajedničkoj koverti, u roku od 20 dana od dana objave Javnog konkursa u „Službenim novinama HNK“ lično ili preporučeno putem pošte na adresu:

Fond za zaštitu okoliša Hercegovačko - neretvanskog kantona

Blajburških žrtava b.b.

88000 Mostar

uz naznaku:

Prijava na **“JAVNI KONKURS za korištenje sredstava Fonda radi sufinansiranja projekata u oblasti energetske efikasnosti i korištenja obnovljivih izvora energije“**